### NN 68/2019 (17.7.2019.), Naputak o podacima koje sadrži izvješće o smrtnoj ozljedi nastaloj u prostoriji ili na prostoru u kojem poslodavac obavlja rad

DRŽAVNI INSPEKTORAT

1374

Na temelju članka 93. stavka 4. Zakona o zaštiti na radu (»Narodne novine«, broj 71/14, 118/14, 94/18 i 96/18), glavni državni inspektor donosi

NAPUTAK

O PODACIMA KOJE SADRŽI IZVJEŠĆE O SMRTNOJ OZLJEDI NASTALOJ U PROSTORIJI ILI NA PROSTORU U KOJEM POSLODAVAC OBAVLJA RAD

Članak 1.

(1) Ovim naputkom propisuju se podaci koje sadrži izvješće čelniku tijela nadležnog za inspekciju rada, odnosno glavnom državnom inspektoru o smrtnoj ozljedi nastaloj u prostoriji ili na prostoru u kojem poslodavac obavlja rad.

(2) Izrazi koji se koriste u ovom Naputku, a imaju rodno značenje, koriste se neutralno i odnose se jednako na muški i ženski rod.

Članak 2.

(1) Kada inspektor rada, rudarski inspektor, energetski inspektor za naftno rudarstvo ili energetski inspektor za elektroenergetiku (dalje u tekstu: inspektor), svaki u okviru djelokruga inspekcije, zaprimi obavijest o događaju iz članka 1. stavak 1. ovog naputka, od poslodavca, policije, radnika ili liječnika koji je ozlijeđenoj osobi pružio medicinsku pomoć, dužan je u dogovoru s voditeljem službe ili ispostave, odmah obaviti nadzor.

(2) Inspektor ili voditelj službe ili voditelj ispostave iz prethodnog stavka obvezan je odmah obavijestiti načelnika sektora ili voditelja službe u Središnjem uredu, u skladu s djelokrugom inspekcije, s podacima o podnositelju obavijesti, mjestu događaja, poslodavcu i ozlijeđenom radniku, odnosno osobi na radu, ako su podaci navedeni u obavijesti, te imenu inspektora koji je krenuo na očevid.

(3) Načelnik sektora, odnosno voditelj službe u Središnjem uredu, obvezan je obavijest iz stavka 2. ovog članka, odmah proslijediti glavnom državnom inspektoru ili osobi koju odredi glavni državni inspektor.

Članak 3.

(1) Nakon obavljenog očevida u kojemu je utvrđeno da je osoba ozlijeđena u prostoriji ili na prostoru u kojem poslodavac obavlja rad s posljedicom smrt osobe ili je utvrđena osnovana sumnja da je radnik, odnosno osoba na radu, u prostoriji ili na prostoru u kojem poslodavac obavlja rad, umrla zbog akutne ili kronične bolesti, inspektor je obvezan najkasnije u roku od 24 sata nakon primitka obavijesti o događaju, putem odgovarajućeg sektora u Središnjem uredu, izvijestiti glavnog državnog inspektora ili osobu koju odredi glavni državni inspektor.

(2) Inspektor je obvezan odmah izvijestiti glavnog državnog inspektora ili osobu koju odredi glavni državni inspektor, putem odgovarajućeg sektora u Središnjem uredu, u slučaju kada zaprimi obavijest o smrti radnika ili osobe na radu koja je nastala naknadno kao posljedica ozljeđivanja u prostoriji ili na prostoru poslodavca.

Članak 4.

Izvješće iz članka 3. ovoga Naputka sadrži sljedeće podatke:

(1) Podaci o događaju:

– mjesto događaja

– kada je nastao događaj

– mjesto i vrijeme smrti

– kada i na koji način je inspektor obaviješten o nastalom događaju

– kada je inspektor došao na mjesto događaja

– kakvi su poslovi obavljani neposredno prije i/ili u trenutku nastanka događaja

(2) Podaci za svaku smrtno stradalu osobu:

– ime i prezime

– mjesto i datum rođenja

– državljanstvo

– OIB, broj osobne iskaznice ili broj putovnice

– naziv i sjedište poslodavca

– zvanje

– zanimanje/naziv poslova/radno mjesto

– pri obavljanju kojih poslova je osoba smrtno stradala

– uzrok i način nastanka smrtnog događaja, ako su utvrđeni propusti u primjeni pravila zaštite na radu

(3) Podaci koje je inspektor utvrdio vlastitim opažanjem za vrijeme očevida:

– jesu li na mjestu događaja zatečeni očevici, suradnici smrtno stradale osobe te predstavnici poslodavaca (ime i prezime i funkcija)

– jesu li na mjestu događaja očevid obavljali službenici Ministarstva unutarnjih poslova

– stanje prostora, prostorije, objekata, opreme i instalacija na mjestu događaja

– strojevi, uređaji, postrojenja, sredstva za prijenos i prijevoz tereta koji su zatečeni na mjestu događaja, gdje i u kakvom stanju (naziv, tip i oznaka)

– skele i površine s kojih se obavlja rad i po kojima se kreću radnici i osobe na radu na mjestu događaja i u vezi s događajem

– ostali predmeti, alati i naprave zatečeni na mjestu događaja (naziv i oznaka)

– jesu li se na mjestu događaja nalazile pisane obavijesti i znakovi

– je li na mjestu događaja zatečena osobna zaštitna oprema (gdje, koja i u kakvom stanju)

– jesu li na mjestu događaja zatečena fizikalna, kemijska odnosno biološka štetna djelovanja odnosno izvori tih djelovanja

– jesu li i od koga uzete izjave

– koja dokumentacija je zatečena na mjestu događaja (naziv dokumenta i oznaka)

– koja dokumentacija je izuzeta (naziv dokumenta i oznaka)

– jesu li izuzeti predmeti s mjesta događaja, koji (naziv i oznaka) i gdje se nalaze

– jesu li donesena rješenja i na što se odnose.

Članak 5.

(1) Uz tražene podatke inspektor je obvezan kratko i jasno opisati zatečeno stanje, tako da se može nedvojbeno zaključiti o kakvom se događaju radi, te navesti je li se smrtno stradala osoba nalazila na mjestu događaja prilikom dolaska inspektora.

(2) Za izvješćivanje o događaju iz članka 3. ovoga Naputka koristi se obrazac koji je u privitku ovoga Naputka.

(3) Inspektor je obvezan upisati odgovarajuće podatke u svako polje izvješća iz stavka 2. ovoga članka.

Članak 6.

Nakon obavljenog nadzora i poduzetih propisanih inspekcijskih mjera u slučaju iz članka 3. ovoga Naputka, inspektor je obvezan odgovarajućem sektoru Središnjeg ureda, dostaviti presliku spisa predmeta.

Članak 7.

Danom stupanja na snagu ovoga Naputka prestaje važiti Naputak o podacima koji sadrže izvješće povodom događaja koji je prouzročio smrt radnika (»Narodne novine« br. 119/14).

Članak 8.

Ovaj Naputak stupa na snagu osmoga dana od dana objave u »Narodnim novinama«.

Klasa: 116-01/19-13/2

Urbroj: 443-13-10-01-02-02-02/1-19-13

Zagreb, 8. srpnja 2019.

Glavni državni inspektor
 dr. sc. Andrija Mikulić, v. r.

![](/files/_web/sluzbeni-dio/2019/130404/images/3603.jpg)

(ustrojstvena jedinica: Središnji ured, područni ured, ispostava)
 (adresa)

KLASA: \_\_\_\_\_\_\_\_\_\_\_\_\_\_\_\_

URBROJ: \_\_\_\_\_\_\_\_\_\_\_\_\_\_\_\_

(mjesto), (datum)

SEKTOR NADZORA U PODRUČJU
 ZAŠTITE NA RADU

/

SEKTOR ZA NADZOR RUDARSTVA, ENERGETIKE

I OPREME POD TLAKOM
 (adresa)

IZVJEŠĆE O SMRTNOJ OZLJEDI NASTALOJ U PROSTORIJI ILI NA PROSTORU U KOJEM POSLODAVAC OBAVLJA RAD

|  |  |
| --- | --- |
| (1) Podaci o događaju | |
| mjesto događaja |  |
| kad je nastao događaj |  |
| mjesto i vrijeme smrti |  |
| kada i na koji način je inspektor obaviješten o nastalom događaju |  |
| kada je inspektor došao na mjesto događaja |  |
| kakvi su poslovi obavljani neposredno prije i/ili u trenutku nastanka događaja |  |
| (2) Podaci za svaku smrtno stradalu osobu  (broj stupaca prema potrebi) | |
| ime i prezime |  |
| mjesto i datum rođenja |  |
| državljanstvo |  |
| OIB, broj osobne iskaznice ili broj putovnice |  |
| naziv i sjedište poslodavca |  |
| zvanje |  |
| zanimanje/naziv poslova/ radno mjesto |  |
| pri obavljanju kojih poslova je osoba smrtno stradala |  |
| uzrok i način nastanka događaja, ako su utvrđeni propusti u primjeni pravila zaštite na radu |  |
| (3) Podaci koje je inspektor utvrdio vlastitim opažanjem za vrijeme očevida | |
| jesu li na mjestu događaja zatečeni očevici, suradnici smrtno stradale osobe, predstavnici poslodavaca (ime i prezime i funkcija) |  |
| jesu li na mjestu događaja očevid obavljali službenici Ministarstva unutarnjih poslova |  |
| stanje prostora, prostorije, objekata, opreme i instalacija na mjestu događaja |  |
| strojevi, uređaji, postrojenja, sredstva za prijenos i prijevoz tereta koji su zatečeni na mjestu događaja, gdje i u kakvom stanju (naziv, tip i oznaka) |  |
| skele i površine s kojih se obavlja rad i po kojima se kreću radnici i osobe na radu na mjestu događaja i u svezi s događajem |  |
| ostali predmeti, alati i naprave zatečeni na mjestu događaja (naziv i oznaka) |  |
| jesu li se na mjestu događaja nalazile pisane obavijesti i znakovi |  |
| je li na mjestu događaja zatečena osobna zaštitna oprema (gdje, koja i u kakvom stanju) |  |
| jesu li na mjestu događaja zatečena fizikalna, kemijska odnosno biološka štetna djelovanja odnosno izvori tih djelovanja |  |
| jesu li i od koga uzete izjave |  |
| koja dokumentacija je zatečena na mjestu događaja (naziv dokumenta i oznaka) |  |
| koja dokumentacija je izuzeta (naziv dokumenta i oznaka) |  |
| jesu li izuzeti predmeti s mjesta događaja, koji (naziv i oznaka) i gdje se nalaze |  |
| jesu li donesena rješenja i o čemu |  |
| opisati zatečeno stanje (jasno opisati zatečeno stanje te navesti da li se smrtno stradala osoba nalazila na mjestu događaja prilikom dolaska inspektora) |  |

Napomena: Obvezno upisati sve tražene podatke

Inspektor rada/ Rudarski inspektor/

Energetski inspektor za naftno rudarstvo/

Energetski inspektor za elektroenergetiku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime)